கேள்வி: ஈழவர் பற்றி தகவல் சொல்.
பதில்: ::ஈழத்தில் வாழும் தமிழர்களைப் பற்றி அறிய, ஈழத் தமிழர் என்ற பக்கத்தைக் காணவும். ஈழவர் (''Ezhava'', ) எனப்படுவோர் இந்தியாவின், கேரளம் மாநிலத்தில் வாழுகின்ற ஒரு மிகப்பெரும் இனக்குழுவினர் ஆவர். இவர்கள் முன்னொரு காலத்தில் இலங்கையில் இருந்து தற்போதைய கேரளாவின் தென்பகுதியில் புலம்பெயர்ந்தவர்கள் என்று கூறப்படுகிறது. மேலும் தற்போது கேரளா மாநிலத்தின் முதன்மையான முற்போக்கான பிரிவினரும் ஆவர். மலபார் பகுதிகளில் திய்யா என்றும் துளு பில்லவா என்றும் அழைக்கப்படுகின்றனர். இவர்கள் ஆயுர்வேதம் மருத்துவர்களாகவும், படைவீரர்களாகவும், களரிப் பயிற்சியாளர்களாகவும், விவசாயிகளாகவும், வணிகர்களாகவும் உள்ளனர். சிலர் துணித்தயாரிப்பு, கள்ளிறக்கம் மற்றும் மது வணிகம் ஆகிய தொழில்களில் உள்ளனர். ஈழத்து மன்னனார்கள் என்ற ஈழவ(திய்யா) மன்னர் பரம்பரைகளும் கேரளத்தில் இருந்தது. சமூகத்தினுள் இருந்த அங்கச்சேகவர் என்ற வீரர் பிரிவுA. Aiyappan, Social Revolution in a Kerala Village: A Study in Culture Change. (Asia Publishing House, 1965), Page 85 உள்ளூர் மன்னர்களுக்கு படைத்தளபதிகளாக இருந்துள்ளனர். இவர்களில் சிலர் களரிப்பயிற்று விளையாட்டில் சிறந்து விளங்கினர். வட கேரளத்தில் உள்ள ஈழவர்கள் சர்க்கஸ் விளையாட்டுகளில் ஈடுபாடு கொண்டு இந்தியாவின் சிறந்த கலைஞர்களை உருவாக்கியுள்ளனர்.